
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1044 

8 Αυγούστου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Απαιτούμενα δικαιολογητικά, διαδικασία και Όργανα 
Ελέγχου για την έκδοση των Οικοδομικών Αδειών 


των Ολυμπιακών Έργων. 1 

Προϋποθέσεις έγκρισης τύπου και κυκλοφορίας δια- 
ξονικών γεωργικών και δασικών ελκυστήρων κατά 
ΕΕ, σε συμμόρφωση προς τις οδηγίες 1998/38, 
1998/89, 1999/40, 1999/55, 1999/56, 1999/57, 

1999/58, 2000/1,2000/2 ΕΚτης Επιτροπής. 2 

Κατανομή εθνικής ποσότητας αναφοράς αγελαδινού 
γάλακτος 25.200 τον. από το γαλακτοκομικό έτος 
2001/2002 . 3 


ΑΠΟΦΑΣΕΙ Σ 

Αριθ. Α.Π. οικ. 49882 (1) 

Απαιτούμενα δικαιολογητικά, διαδικασία και Όργανα 
Ελέγχου για την έκδοση των Οικοδομικών Αδειών των 
Ολυμπιακών Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παραγρ. 1 του άρθρου 22 του Ν. 
1577/1985 (ΦΕΚ210Α) «περί ΓΟΚ» όπως τροποποιήθηκε 
και ισχύει με τον Ν. 2831/2000 (ΦΕΚ 140 Α). 

2. Τις διατάξεις του άρθρου 5 του Ν. 2730/1999 (ΦΕΚ 
130 Α) «Σχεδιασμός, ολοκληρωμένη ανάπτυξη και εκτέλε¬ 
ση Ολυμπιακών Έργων και άλλες διατάξεις». 

3. Τις διατάξεις της παρ. 3 του άρθρου 4 του Ν. 

2819/2000 (ΦΕΚ84 Α), «Ίδρυση εταιρείας Ολυμπιακό χω¬ 
ριό 2004 Α. Ε.και άλλες διατάξεις». 

4. Τις διατάξεις της παρ. 4 του άρθρου 3 του Ν. 
2833/2000 (ΦΕΚ 150 Α), «θέματα προετοιμασίας των Ολυ¬ 
μπιακών Αγώνων 2004 και άλλες διατάξεις». 

5. Την 49493/5.7.2001 Απόφαση «Καθορισμός αρμό¬ 
διας Υπηρεσίας για την έκδοση των οικοδομικών αδειών 
των Ολυμπιακών Έργων». 

6. Την 29819/7459/84 εγκύκλιο Υ.ΠΕ.ΧΩ.Δ.Ε. (αρ. εγκ. 
74/84). 


7. Τις διατάξεις περί εκτελέσεως των Δημοσίων Έργων 
και 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

ΕΡΓΑ ΓΙΑ ΤΑ ΟΠΟΙΑ ΑΠΑΙΤΕΙΤΑΙ 
ΕΚΔΟΣΗ ΟΙΚΟΔΟΜΙΚΗΣ ΑΔΕΙΑΣ 

1. Απαιτείται η έκδοση Οικοδομικής άδειας που εκδίδε- 
ται σύμφωνα με τις διατάξεις της παρούσας Απόφασης 
για τα εξής έργα: 

α) Την ανέγερση όλων των Ολυμπιακών Έργων και των 
συναφών κτιριακών και γενικά οικοδομικών εγκαταστάσε¬ 
ων που θα ανεγερθούν σύμφωνα με το άρθρο 2 παρ. 1, το 
άρθρο 3 παρ. 1 και το άρθρο 20 του Ν. 2730/1999, όπως 
ισχύει. 

β) Τις αθλητικές εγκαταστάσεις αρμοδιότητας της Γενι¬ 
κής Γραμματείας Αθλητισμού που θα ανεγερθούν σύμ¬ 
φωνα με το άρθρο 2 παρ. 2 του Ν. 2730/99 όπως ισχύει. 

γ) Την ανέγερση ή επέκταση των μεμονωμένων εγκατα¬ 
στάσεων που εξυπηρετούν την διεξαγωγή των Ολυμπια¬ 
κών Αγώνων και καθορίζονται με την παρ. 2δ του άρθρου 
2του Ν. 2730/99. 

δ) Τις εργασίες ανάπλασης, αποπεράτωσης και επέμ¬ 
βασης σε διατηρητέα ή μη κτίρια που γίνονται σύμφωνα 
με το άρθρο 22 παρ. 7 του Ν. 1577/85 περί ΓΟΚ, όπως 
προστέθηκε με το άρθρο 19 παρ. 4του Ν. 2831/2000. 

ε) Το Ολυμπιακό Κέντρο Ραδιοτηλεόρασης σύμφωνα 
με το άρθρο 20 του Ν. 2730/99. 

Άρθρο 2 

ΤΡΟΠΟΣ ΕΚΔΟΣΗΣ ΟΙΚΟΔΟΜΙΚΗΣ ΑΔΕΙΑΣ 

1. Οι οικοδομικές άδειες των Ολυμπιακών Έργων χορη¬ 
γούνται με Απόφαση του Υπουργού ΠΕ.ΧΩ.Δ.Ε., μετά την 
έγκριση των απαιτού μενών μελετών από την αρμόδια Επι- 
βλέπουσα Υπηρεσία, την έκδοση των απαιτουμένων Απο¬ 
φάσεων και εγκρίσεων και τον έλεγχο αυτών από την αρ¬ 
μόδια Υπηρεσία. 

2. Ο έλεγχος αφορά: 

α. Στον έλεγχο του τοπογραφικού και του Διαγράμμα¬ 
τος Κάλυψης, ως προς την τήρηση των γενικών και ειδι¬ 
κών πολεοδομικών διατάξεων και 

β. Στον έλεγχο πληρότητας των απαιτούμενων στοι¬ 
χείων. 

3. Στην Υπουργική Απόφαση ενσωματώνεται η ΤΑΥΤΟ¬ 
ΤΗΤΑ ΤΟΥ ΚΤΙΡΙΟΥ, με συμπληρωμένα όλα τα απαιτού- 
μενα στοιχεία. 

4. Η Απόφαση διαβιβάζεται για δημοσίευση στην εφη¬ 
μερίδα της Κυβερνήσεως και κοινοποιείται στους εξής 
φορείς, για τις απαιτούμενες εγκρίσεις και ελέγχους: 

α. Πυροσβεστική Υπηρεσία για έγκριση της Ενεργητι¬ 
κής πυροπροστασίας. 

β. Αρχαιολογική υπηρεσία για ενημέρωση έναρξης των 
εργασιών εκσκαφής 

γ. ΔΕΗ για σύνδεση εργοταξιακής παροχής. 

δ. Στον Φορέα διαχείρισης ή την αρμόδια επιβλέπουσα 
Υπηρεσία. 


Άρθρο 3. 

ΑΠΑΙΤΟΥΜ ΕΝΑ ΔΙ ΚΑΙ ΟΛΟ ΓΗΤΙΚΑ. 

ΤΡΟΠΟΣ ΥΠΟΒΟΛΗΣ ΚΑΙ ΕΛΕΓΧΟΥ 

Α. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 
Για την έκδοση των οικοδομικών αδειών απαιτούνται τα 
εξής δικαιολογητικά: 

1. Έγγραφο ή αίτηση του αρμόδιου φορέα με τα στοι¬ 
χεία του έργου συνοδευόμενη από την ταυτότητα του έρ¬ 
γου, σύμφωνα με το υπόδειγμα. 

2. Κατάλογος των απαιτού μενών εγγράφων και σχεδίων 
με αρίθμηση και περιγραφή κατά κατηγορία 

3. ΕΓΚΡΙΣΕΙΣ 

α. Αριθμός ημερομηνία και ΦΕΚτου Π.Δ. που προβλέπει 
το έργο βάσει του άρθρου 3 παρ. 3 του Ν. 2730/1999. 

β. Αριθμός Απόφασης Έγκρισης περιβαλλοντικών 
όρων ή σχετικής ΚΥΑτων Υπ. ΠΕ.ΧΩ.Δ.Ε. και Πολιτισμού 
για όσα έργα απαιτείται (άρθρο 2 παρ. 2β του Ν. 2730/99 
με τις προβλεπόμενες εξαιρέσεις). 

γ. Έγκριση Δασαρχείου όπου απαιτείται και εφόσον δεν 
έχει ελεγχθεί σε προηγούμενη διαδικασία, 
δ. Έγκριση ΥΠΑ όπου απαιτείται, 
ε. Έγκριση κυκλοφοριακής σύνδεσης για όσες περι¬ 
πτώσεις δεν καλύπτονται από την ΚΥΑτου άρθρου 5 παρ. 

5. Για τις υπόλοιπες περιπτώσεις προσκομίζεται η σχετι¬ 
κή ΚΥΑ. 

στ. Βεβαίωση για την δέσμευση των ελάχιστων απαι- 
τούμενων χώρων στάθμευσης κατ’ εφαρμογή των διατά¬ 
ξεων του Ν. 1221/81, από τον φορέα που κατέχει ή διοικεί 
ή διαχειρίζεται τις εκτάσεις για τις οποίες εκδίδεται η οι¬ 
κοδομική άδεια ή συμβολαιογραφική δήλωση και μετα¬ 
γραφή της στο Υποθηκοφυλακείο. 

ζ. Βεβαίωση της αρμόδιας Επιβλέπουσας Υπηρεσίας 
ότι έχει γίνει παραλαβή της μελέτης του συγκεκριμένου 
έργου, σύμφωνα με τις ισχύουσες διατάξεις 

- Από τις απαιτούμενες ως άνω εγκρίσεις, οι υπό στοι¬ 
χεία Α.3.γ, Α.3.δ, Α.3.ε και Α.3.στ καθώς και οι εγκρίσεις 
του άρθρου 2 με τα στοιχεία 4.α και β, είναι δυνατόν να 
προσκομίζονται εντός προθεσμίας έξι (6) μηνών από την 
έκδοση της Υπουργικής απόφασης (οικοδομική αδεία). 

- Ειδικά για την υπό στοιχείο Α 3. στ δέσμευση των απαι- 
τούμενων θέσεων στάθμευσης στα κτίρια που θα έχουν 
άλλη χρήση μετά την τέλεση των Ολυμπιακών Αγώνων, η 
σχετική Δήλωση και μεταγραφή θα γίνει κατά την έκδοση 
της οικοδομικής άδειας αλλαγής της χρήσης του κτιρίου 

4. ΕΝΤΥΠΑ 

α. Τεχνική - Αιτιολογική Έκθεση του έργου, 
β. Σχέδιο Ασφάλειας και Υγείας (ΣΑΥ). 
γ. Φάκελος Ασφάλειας και Υγείας (ΦΑΥ). 
δ. Φορολογικά εφόσον το έργο δεν απαλλάσσεται από 
τις Διατάξεις περί Εκτελέσεως Δημοσίων Έργων. 


5. ΣΧΕΔΙΑ ΓΕΝΙΚΗΣ ΔΙΑΤΑΞΗΣ 

α.1. θεωρημένο αντίγραφο του Ειδικού Σχεδίου Ολο¬ 
κληρωμένης Ανάπτυξης σύμφωνα με το άρθρο 3 παρ. 1 
του Ν. 2730/99 για τα έργα του άρθρου 2 παρ. 1 του ίδιου 
Νόμου. 

α.2. Γ ενικό τοπογραφικό για τα υπόλοιπα έργα με θεω¬ 
ρημένους τους όρους δόμησης της περιοχής από την αρ¬ 
μόδια Πολεοδομική Υπηρεσία. 

β. Σχέδιο υπολογισμού καλυπτόμενων επιφανειών στην 
κλίμακα που έχειεγκριθείη μελέτη (Διάγραμμα Κάλυψης) 
με τους σχετικούς υπολογισμούς, οι οποίοι είναι δυνατόν 
να περιέχονται σε τεύχος υπολογισμών με αντίστοιχη 
αρίθμηση των επιμέρους επιφανειών επί του σχεδίου. 

6. ΑΡΧΙΤΕΚΤΟΝΙΚΑ ΣΧΕΔΙΑ 

Υποβάλλονται σε κλίμακα 1:100 ή 1:200, ή στην κλίμακα 
που είναι εγκεκριμένα από τον αρμόδιο φορέα. 

α. Κατόψεις. 

β. Όψεις. 

γ. Τομές. 

δ. Προοπτικά ή Φωτορεαλιστικά σχέδια. 

7. ΣΤΑΤΙΚΑ 

α. Έκθεση με τις προϋποθέσεις των υπολογισμών (πα¬ 
ραδοχές) και το πρόγραμμα που χρησιμοποιήθηκε και γε¬ 
νική περιγραφή του στατικού φορέα, των στοιχείων των 
μικροζωνικών κ.λπ. 

β. Σχέδια στατικής μελέτης σε κλίμακα ίδια μετά Αρχι¬ 
τεκτονικά. 

Β. ΥΠΟΒΟΛΗ ΔΙΚΑΙΟΛΟΓΗΤΙΚΩΝ 

Τα απαιτούμενα δικαιολογητικά υποβάλλονται ως εξής: 

1. Όλα τα προβλεπόμενα παραπάνω σχέδια και εκθέ¬ 
σεις σε δύο σειρές, ή σε όσες επιπλέον σειρές απαιτού¬ 
νται θεωρημένες για τις εν συνεχεία διαδικασίες 

2. Όλες οι υπόλοιπες μελέτες και υπολογισμοί που 
απαιτούνται σύμφωνα με το Π.Δ. 13.7.93 (ΦΕΚ795Δ), κα¬ 
θώς και τα παραπάνω σχέδια και εκθέσεις υποβάλλονται 
σε Οϋ. 

Γ. ΔΙΑΔΙΚΑΣΙΑ ΕΛΕΓΧΟΥ 

1. Κατά την σύνταξή τους οι μελέτες ελέγχονται από την 
αρμόδια Επιβλέπουσα Υπηρεσία και παραλαμβάνονται 
κατά στάδια. 

Το έγγραφο (αίτηση) του αρμόδιου φορέα πρωτοκολ- 
λείται, στην αρμόδια Υπηρεσία του Υ.ΠΕ.ΧΩ.Δ.Ε., σε ειδι¬ 
κό πρωτόκολλο. 

2.0 απαιτούμενος έλεγχος σύμφωνα με το άρθρο 3 του 
Ν. 1577/85 περί ΓΟΚ, όπως ισχύει, διενεργείται από Αρχι¬ 
τέκτονες της Διεύθυνσης Οικοδομικών και Κτιριοδομικών 
Κανονισμώντου Υ.ΠΕ.ΧΩ.Δ.Ε. 

3. Κατά τα λοιπά ο έλεγχος διενεργείται σύμφωνα με το 
άρθρο 2 της παρούσας, από την Ομάδα Μηχανικών της 
ΔΟΚΚ. 

Άρθρο 5 

ΙΣΧΥΣ ΚΑΙ ΑΝΑΘΕΩΡΗΣΗ ΤΩΝ ΟΙΚΟΔΟΜΙΚΩΝ ΑΔΕΙΩΝ 

1. Οι ως άνω οικοδομικές άδειες ισχύουν για 3 χρόνια. 

2. Κατά την διάρκεια ισχύος τους οι ως άνω άδειες ανα¬ 
θεωρούνται με την ίδια διαδικασία που εκδίδονται. 

3. Γ ια αλλαγή της χρήσης απαιτείται έκδοση νέας οικο¬ 
δομικής άδειας από τις αρμόδιες Πολεοδομικές Υπηρε¬ 
σίες της Τοπικής Αυτοδιοίκησης α' ή β' βαθμού. 

Άρθρο 6 

ΕΛΕΓΧΟΣ ΟΙΚΟΔΟΜΙΚΩΝ ΕΡΓΑΣΙΩΝ - ΣΥΝΔΕΣΗ 
ΜΕ ΔΙΚΤΥΑ ΚΟΙΝΗΣ ΩΦΕΛΕΙΑΣ 

1. Η πιστή εφαρμογή των εγκεκριμένων μελετών βεβαι- 

ώνεται σε σχετικό πρακτικό από τον επιβλέποντα μηχανι¬ 
κό του έργου που έχει ορισθεί από πλευράς του δημοσί¬ 
ου στα παρακάτω στάδια: 
ί. Θεμελίωση. 

η. Ολοκλήρωση του φέροντα οργανισμού, 
ίϋ. Ολοκλήρωση των εργασιών του κτιρίου, 
ίν. Διαμόρφωση του περιβάλλοντα αυτό χώρου. 

2. α. Η αίτηση ή το έγγραφο για θεώρηση της οικοδομι¬ 
κής άδειας προκειμένου να συνδεθεί το κτίριο με τα δί¬ 
κτυα κοινής ωφέλειας υποβάλλεται από την αρμόδια Επι- 
βλέπουσα Υπηρεσία στην Υπηρεσία που έχει ορισθεί ως 
αρμόδια για την έκδοση των οικοδομικών αδειών. 

Η πιο πάνω αίτηση ή έγγραφο συνοδεύεται: 
ί. Από τα πρακτικά της πιο πάνω παραγράφου 1. 
η. Απάτην κατάθεση αμοιβής επίβλεψης του μηχανικού, 
εφόσον απαιτείται σύμφωνα με την σχετική νομοθεσία. 

β. Σε περίπτωση που δεν έχει αποπερατωθεί στο σύνο¬ 
λο του το κτίριο, η θεώρηση της οικοδομικής άδειας μπο¬ 
ρεί να αφορά χώρους με αυτοτελή λειτουργία. 

γ. Η θεώρηση φέρει την υπογραφή του εντεταλμένου 
υπαλλήλου της αρμόδιας Υπηρεσίας. 

Άρθρο 7 

ΑΡΜΟΔΙΑ ΟΡΓΑΝΑ ΓΙΑ ΤΗΝ ΕΓΚΡΙΣΗ ΕΡΓΑΣΙΩΝ ΓΙΑ 
ΤΗΝ ΑΝΕΓΕΡΣΗ Ή ΤΟΠΟΘΕΤΗΣΗ ΠΡΟΣΩΡΙΝΩΝ 
ΛΥΟΜΕΝΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ ΚΥΡΙΑΣ 
ΚΑΙ ΒΟΗΘΗΤΙΚΗΣ ΧΡΗΣΗΣ 

Για τον έλεγχο των μελετών και προκειμένου να δοθεί η 
έγκριση εργασιών για την ανέγερση ή τοποθέτηση των 
έργων που αναφέρονται: 

α. Στηνπαραγρ. 4 του άρθρου 5 του Ν. 2730/1999. 
β. Στηνπαραγρ. 3του άρθρου 4του Ν. 2819/2000. 

- Αρμόδια είναι η Δ/νση Οικοδομικών και Κτιριοδομικών 
Κανονισμών καθώς και για τον έλεγχο που απαιτείται σύμ¬ 
φωνα με τις διατάξεις της παραγρ. 1 του άρθρου 3 του Ν. 
1577/85. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουλίου 2001 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. 13819 (2) 

Προϋποθέσεις έγκρισης τύπου και κυκλοφορίας διαξονι- 
κών γεωργικών και δασικών ελκυστήρων κατά ΕΕ, σε 
συμμόρφωση προς τις οδηγίες 1998/38, 1998/89, 
1999/40, 1999/55, 1999/56, 1999/57, 1999/58, 2000/1, 
2000/2 ΕΚτης Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

Τις διατάξεις: 

α) Του άρθρου 84 παρ.1 και 2του Ν. 2696/99 (Α'57) «Κύ¬ 
ρωση του Κώδικα οδικής κυκλοφορίας». 

β) Του άρθρου 1 παράγραφοι 1, 2, 3 και 4 του Ν. 
1338/1983 «Εφαρμογή του κοινοτικού δικαίου» (Α' 34), 
όπως η παράγραφος 1 έχει τροποποιηθεί με τη διάταξη 
του άρθρου 6 παρ.1 του Ν. 1440/1984 «Συμμετοχή της 
Ελλάδος στο κεφάλαιο στα αποθεματικά και τις προβλέ¬ 
ψεις της Ευρωπαϊκής Τράπεζας επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 


και του Οργανισμού ΕΕΙΒΑΤΟΜ (Α' 70) &του άρθρου 65 
τουΝ. 1892/1990 (ΑΊ01). 

γ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137), το οποίο προστέθηκε με 
το άρθρο 27 του Ν. 2081/1992 όπως έχει αντικατασταθεί 
από το άρθρο 1 παραγρ. 2α του Ν. 2469/1997 (Α' 38) και 
του γεγονότος ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

δ) Τις κοινές Υπουργικές αποφάσεις 259987/84 (Β' 377), 
290422/88 (Β' 695), 290542/88 (Β' 872) και 321126 /90 (Β' 
254) αποφασίζουμε: 

Άρθρο 1 
Σκοπός 

Με την παρούσα απόφαση συμπληρώνονται και τροπο¬ 
ποιούνται διατάξεις της Κοινής Υπουργικής Απόφασης 
259987/84 (Β' 377), όπως ισχύει σε συμμόρφωση προς τις 
οδηγίες (ΕΚ) της Επιτροπής 1998/38 (Ε170/98), 1998/89 
(Ε 322/98), 1999/40 (Ε 124/99), 1999/55 (Ε 146/99), 
1999/56 (ί 146/99), 1999/57 (Ι_ 148/99), 1999/58 (ί 
148/99), 2000/1 (Ι_ 021/2000) και 2000/2 (Ε 021/2000). 

Άρθρο 2 

1. Στο άρθρο 12 της Κοινής Υπουργικής Απόφασης 
259987/84 (Β'377) προστίθεται το κείμενο «όπως έχουν 
τροποποιηθεί με το άρθρο 1 της Οδηγίας 1998/38/ΕΚ (Ε 
170/98) της Επιτροπής». 

2. Η παράγραφος 1 του άρθρου 13 της Κοινής Υπουρ¬ 
γικής Απόφασης 259987/84 (Β' 377) συμπληρώνεται ως 
εξής: «όπως τροποποιήθηκε με το άρθρο 1 της οδηγίας 
1989/89/ΕΚ (Ε 322/98) της Επιτροπής». 

3. α. Στην παράγραφο 6 πρώτο εδάφιο του άρθρου 25 
της Κοινής Υπουργικής Απόφασης 259987/84 (Β' 377) 
προστίθεται το κείμενο: «όπως έχουν τροποποιηθεί με το 
άρθρο 1 της οδηγίας 1999/40/ΕΚ (Ε 124/99) της Επιτρο¬ 
πής στα παραρτήματα II και III». 

β. Στο τέλος του δευτέρου εδαφίου της παραγράφου 6 
του άρθρου 25 της Κοινής Υπουργικής Απόφασης 
259987/84 (Β' 377) όπως το εδάφιο αυτό προστέθηκε με 
το άρθρο 2 παράγραφος 2 της 290422/88 (Β' 695), δια¬ 
γράφεται η φράση «θα ίσχυαντην 1.1.1981» και προστί¬ 
θεται το κείμενο: «και τις τροποποιήσεις που έχουν γίνει 
των Παραρτημάτων I, II και III της οδηγίας αυτής, σύμφω¬ 
να μετά οριζόμενα στο άρθρο 1 της Οδηγίας 1999/55/ΕΚ 
της Επιτροπής (Ε 145/99)». 

4. Στο τέλος της παραγράφου 1 του άρθρου 22 της Κοι¬ 
νής Υπουργικής Απόφασης 259987/84 (Β' 377) προστίθε¬ 
ται το κείμενο: «όπως το παράρτημα IV αυτής έχει τροπο¬ 
ποιηθεί με το άρθρο 1 της Οδηγίας 1999/57/ΕΚ εκ της Επι¬ 
τροπής (Ε 148/99)». 

5. Στους στίχους έκτο και έβδομο του άρθρου 23 της 
Κοινής Υπουργικής Απόφασης 259987/84 (Β' 377) η λέξη 
«Παράρτημα» αντικαθίσταται από το κείμενο: «Παραρτή¬ 
ματα όπως έχουν τροποποιηθεί με το άρθρο Ιτης Οδη¬ 
γίας 1999/56/ΕΚ της Επιτροπής (Ε 146/99)». 

6. Στο τέλος του άρθρου 24 της Κοινής Υπουργικής 
Απόφασης 259987/84 (Β' 377) προστίθεται το κείμενο: 
«όπως το παράρτημα I αυτής έχει τροποποιηθεί με το άρ¬ 
θρο 1 της Οδηγίας 1999/58/ΕΚ της Επιτροπής (Ε 
148/99)». 

7. Στο τέλος καθενός των άρθρων 29, 30, 32 και 33 της 
Κοινής Υπουργικής Απόφασης 259987/84 (Β' 377), όπως 

τροποποιήθηκε με την Κοινή Υπουργική Απόφαση 
290542/88 (Β' 872), και συμπληρώθηκε με την κοινή 
Υπουργική Απόφαση 321126/90 (Β' 254), «όπως τροπο¬ 
ποιήθηκε με το άρθρο 1 της οδηγίας 2000/1/ΕΚ της Επι¬ 
τροπής (1_ 021/2000)». 

8. α. Μετά την παράγραφο 1 του άρθρου 2 της Κοινής 
Υπουργικής Απόφασης 259987/84 (Β' 377) προστίθεται 
παράγραφος Ια με το ακόλουθο κείμενο: «Ια. Για τους 
σκοπούς του άρθρου 17 της παρούσας ως «όχημα» νοεί¬ 
ται κάθε ελκυστήρας όπως ορίζεται στην προηγούμενη 
παράγραφο 1 του άρθρου 2 της παρούσας». 

β. Στο τέλος του άρθρου 17 της Κοινής Υπουργικής 
Απόφασης 259987/84 (Β'377) προστίθεται το κείμενο: και 
τροποποιήθηκαν με το παράρτημα της Οδηγίας 
2000/2/ΕΚ της Επιτροπής (Ι_ 021/2000)». 

Άρθρο 3 

1. Η Δ/νση Αξιοποίησης Εγγειοβελτιωτικών Έργων και 

Μηχανικού Εξοπλισμού του Υπουργείου Γεωργίας απο¬ 
δέχεται την έγκριση τύπου ΕΚ ή εκδίδει έγκριση τύπου 
ΕΚ, σύμφωνα με το άρθρο 10 παράγραφος 1 τελευταία 
περίπτωση της Οδηγίας 74/150/ΕΟΚ, για ένα τύπο γεωρ¬ 
γικού ή δασικού ελκυστήρα, εφόσον ανταποκρίνεται στις 
προδιαγραφές των παραρτημάτων των Οδηγιών 
74/151 /ΕΟΚ, 74/152/ΕΟΚ, 79/622/ΕΟΚ, 77/536/ΕΟΚ, 
78/933/ΕΟΚ, 78/764/ΕΟΚ, 79/533/ΕΟΚ και 89/173/ΕΟΚ, 
όπως τροποποιήθηκαν με τις Οδηγίες 98/38/ΕΚ, 
98/89/ΕΚ, 1999/40/ΕΚ, 1999/55/ΕΚ, 1999/56/ΕΚ, 

1999/57/ΕΚ, 1999/58/ΕΚ και 2000/1/ΕΚ αντίστοιχα. 

Η παραπάνω υπηρεσία, δεν μπορεί να εκδίδει έγκριση 
Τύπου ΕΚ, ή μπορεί να αρνηθεί την έκδοση εθνικής έγκρι¬ 
σης τύπου ενός τύπου γεωργικού ή δασικού ελκυστήρα, 
εφόσο δεν ανταποκρίνεται στις προδιαγραφές των πα¬ 
ραρτημάτων των Οδηγιών της προηγούμενης παραγρά¬ 
φου. 

2. α. Από 1.10.2004 η Δ/νση Αξιοποίησης Εγγειοβελτιω¬ 
τικών Έργων «και Μηχανικού Εξοπλισμού του Υπουργεί¬ 
ου Γεωργίας, δεν «χορηγεί έγκριση τύπου, όπως προβλέ¬ 
πει το άρθρο 10 παρ. 1 «τελευταίο εδάφιο της οδηγίας 
74/150/ΕΟΚ για συγκεκριμένο τύπο «ελκυστήρος, 
εφ'όσον δεν ανταποκρίνεται στην οδηγία «74/152/ΕΟΚ 
όπως τροποποιήθηκε από την οδηγία 98/89/ΕΚ και «μπο¬ 
ρεί να απορρίπτει την έγκριση σε εθνικό επίπεδο τύπου 
«ελκυστήρος, εφ'όσον δεν ανταποκρίνεται στις προδια¬ 
γραφές της «οδηγίας 74/152/ΕΟΚ όπως τροποποιήθηκε 
από την οδηγία «98/89/ΕΚ. 

β. Η Δ/νση Αξιοποίησης Εγγειοβελτιωτικών Έργων και 
Μηχανικού Εξοπλισμού του Υπουργείου Γεωργίας αποδέ¬ 
χεται την έγκριση τύπου ΕΚ ή εκδίδει έγκριση τύπου ΕΚ ή 
εθνική έγκριση τύπου ενός τύπου γεωργικού ή δασικού ελ¬ 
κυστήρα, ως προς την ηλεκτρομαγνητική συμβατότητα 
αυτού ή ανεξάρτητων κατασκευαστικών στοιχείων ή ιδιαί¬ 
τερων τεχνικών μονάδων και επιτρέπει την απογραφή αυ¬ 
τού, εφόσον ο εν λόγω ελκυστήρας είναι σύμφωνος με τις 
απαιτήσεις της οδηγίας 75/322/ΕΟΚ, όπως τροποποιήθη¬ 
κε με την Οδηγία 2000/2/ΕΚ (Ε021/2000) της Επιτροπής. 

γ. Από 1.1.2002 η παραπάνω υπηρεσία δεν χορηγεί 
έγκριση τύπου ΕΚ ή εθνική έγκριση τύπου για ένα τύπο γε¬ 
ωργικού ή δασικού ελκυστήρα, ή έγκριση τύπου κατα¬ 
σκευαστικού στοιχείου ή ιδιαίτερης τεχνικής μονάδας, ως 
προς την ηλεκτρομαγνητική συμβατότητα εφόσον ο εν 
λόγω τύπος ελκυστήρα ή κατασκευαστικού στοιχείου ή 
ιδιαίτερης τεχνικής μονάδας δεν πληροί τις απαιτήσεις 


της Οδηγίας 75/322/ΕΟΚ, όπως τροποποιήθηκε με την 
Οδηγία 2000/2/ΕΚ (Ι_ 021/2000) της Επιτροπής. 

δ. Η προηγούμενη παράγραφος β δεν ισχύει για τους 
τύπους γεωργικών ή δασικών ελκυστήρων, που θα εγκρι- 
θούν πριν την 1.10.2002, σύμφωνα με την Οδηγία 
77/537/ΕΟΚτου Συμβουλίου (Ε 220/77), ούτε για μεταγε¬ 
νέστερες επεκτάσεις των εγκρίσεων αυτών. 

ε. Από 1.10.2008 η Δ/νση Αξιοποίησης Εγγειοβελτιωτι¬ 
κών Έργων και Μηχανικού Εξοπλισμού του Υπουργείου 
Γεωργίας θεωρεί τα πιστοποιητικά συμμόρφωσης που 
συνοδεύουν τους νέους γεωργικούς ή δασικούς ελκυ- 
στήρες, σύμφωνα με τις διατάξεις του άρθρου 7 παρά¬ 
γραφος 1 της Κοινής Υπουργικής Απόφασης 259987/84 
(Β' 377) ως μη ισχύοντα πλέον για τους σκοπούς του άρ¬ 
θρου αυτού και μπορεί να αρνηθεί των πώληση και τη θέ¬ 
ση σε λειτουργία νέων ηλεκτρικών ή ηλεκτρονικών υπο¬ 
συνόλων ως κατασκευαστικών στοιχείων ή ιδιαίτερων τε¬ 
χνικών μονάδων, εάν δεν πληρούνται οι απαιτήσεις της 
παρούσας απόφασης. 

ε. Με την επιφύλαξη των παραγράφων β και δ στην πε¬ 
ρίπτωση των ανταλλακτικών η Δ/νση Αξιοποίησης Εγγει¬ 
οβελτιωτικών Έργων και Μηχανικού Εξοπλισμού του 
Υπουργείου Γεωργίας εξακολουθεί να χορηγεί έγκριση 
τύπου ΕΚ και να επιτρέπει την πώληση και τη θέση σε λει¬ 
τουργία κατασκευαστικών στοιχείων και ιδιαίτερων τεχνι¬ 
κών μονάδων, που προορίζονται για να χρησιμοποιηθούν 
σε τύπους γεωργικών ή δασικών ελκυστήρων , οι οποίοι 
έχουν εγκριθεί πριν την 1.10.2002, σύμφωνα με την Οδη¬ 
γία 75/322/ΕΟΚ ή την Οδηγία 77/537/ΕΟΚ και κατά περί¬ 
πτωση με μεταγενέστερη επέκταση. 

3. Στο παράρτημα I σημείο 3.17 καιτο Παράρτημα II ση¬ 
μείο 2.4 της Οδηγίας 74/150/ΕΟΚ η λέξη «αντιπαρασιτι- 
κό» αντικαθίσταται από τις λέξεις «ηλεκτρομαγνητική 
συμβατότητα». 

Η παρούσα να δημοσιευτεί στην Εφημερίδα της Κυβέρ¬ 
νησης. 

Αθήνα, 25 Ιουλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ.ΑΝΩΜΕΡΙΤΗΣ 

-Φ- 

Αριθμ. 389408 (3) 

Κατανομή εθνικής ποσότητας αναφοράς αγελαδινού γά¬ 
λακτος 25.200 τον. από το γαλακτοκομικό έτος 
2001 / 2002 . 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 3 του άρθρου 22 του Ν. 992/79 
«περί οργανώσεων των διοικητικών υπηρεσιών για την 
εφαρμογή της Συνθήκης Προσχώρησης της Ελλάδας 
στην Ευρωπαϊκή Κοινότητα και ρυθμίσεις συναφών θε¬ 
σμικών και κοινοτικών θεμάτων» (ΦΕΚ Α7280/79). 

2. Τον καν. (Ε.Κ.) 1255/99 του Συμβουλίου «περί κοινής 
οργανώσεως αγοράς στοντομέατου γάλακτος και γαλα¬ 
κτοκομικών προϊόντων». 

3. Τον καν. (ΕΟΚ) 3950/92 του Συμβουλίου «για την θέ¬ 
σπιση συμπληρωματικής εισφοράς στοντομέατου γάλα¬ 
κτος και γαλακτοκομικών προϊόντων» όπως αυτός τροπο¬ 
ποιήθηκε με τον καν. (ΕΚ) 1256/99 του Συμβουλίου. 

4. Το άρθρο 29Ατου Ν. 1558/99 «Κυβέρνηση καικυβερ- 

νητικά όργανα» (ΦΕΚ 134 Α') όπως αυτό προστέθηκε με 
το άρθρο 27του Ν. 2081/93 (ΦΕΚ 154 Α'). 

5. Το Ν. 2520/97(ΦΕΚ 173 Α') «περί μέτρων για τους νέ¬ 
ους αγρότες». 

6. Την απόφαση 35001/13.04.2000 του Πρωθυπουργού 
και Υπουργού Γεωργίας «περί ανάθεσης αρμοδιοτήτων 
στους Υφυπουργούς Γεωργίας, Ευάγγελο Αργύρη και 
Φώτη Χατζημιχάλη». 

7. Την αρ. 410/379167/3.8.2000 Κ.Υ.Α των Υπουργών 
Εθνικής Οικονομίας και Γεωργίας περί «εφαρμογή του 
καθεστώτος της συμπληρωματικής εισφοράς, στον το¬ 
μέα του γάλακτος και των γαλακτοκομικών προϊόντων». 

8. Τις ανάγκες σε ατομικές ποσότητες αναφοράς αγε¬ 
λαδινού γάλακτος των Ελλήνων παραγωγών καθώς και 
τις ανάγκες αντιμετώπισης των διαρθρωτικών και περι¬ 
βαλλοντικών προβλημάτων του τομέα. 

9. Τις εισηγήσεις, της Δ/νσης Ζωικής Παραγωγής & 
ΑΠΑτου Υπουργείου Γεωργίας και του Ελληνικού Οργα¬ 
νισμού Γάλακτος (ΕΛ.Ο.Γ). 

10. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζει: 

1. Την κατανομή 25.200 τον. Εθνικής ποσότητας ανα¬ 
φοράς αγελαδινού γάλακτος από το γαλακτοκομικό έτος 
2001/2002 όπως παρακάτω: 

α) Ποσότητα μέχρι 15.000 τόννους κατανέμεται σε πα¬ 
ραγωγούς οι οποίοι στο γαλακτοκομικό έτος 2000/2001 
χρησιμοποίησαν οι ίδιοι, μέσω παραδόσεων, τουλάχιστον 
το 95% της ατομικής τους ποσότητας αναφοράς αγελα¬ 
δινού γάλακτος, λαμβανομένων υπόψη των περιπτώσεων 
ανωτέρας βίας, εφ’ όσον η ατομική τους ποσόστωση 
ανέρχεται σε 10 τόννους τουλάχιστον με ποσοστό χορή¬ 
γησης μέχρι 6% και μέχρι 200 τον. ατομικής ποσόστωσης. 

Κατά τον υπολογισμό και καθορισμό του ανωτέρω πο¬ 
σοστού χρησιμοποίησης (95%) της ατομικής ποσότητας 
αναφοράς και για την παραπάνω κατανομή οι ατομικές 
ποσότητες αναφοράς που αποκτήθηκαν, κατά την διάρ¬ 
κεια του γαλακτοκομικού έτους 2000/2001, από αγορά, 
δεν λαμβάνονται υπόψη. 

β) Ποσότητα μέχρι 8.000 τόννους κατανέμεται σε νέους 
αγρότες, όπως αυτοί ορίζονται με τις διατάξεις του Ν. 
2520/1997, οι οποίοι θα υποβάλουν αίτημα ένταξής στο 
πρόγραμμα «επενδύσεις στις γεωργικές εκμεταλλεύ¬ 
σεις» στα πλαίσια του Καν. 1257/99 για ενίσχυση πρώτης 
εγκατάστασης ή και αυξημένης ενίσχυσης στα πλαίσια 
ενός σχεδίου βελτίωσης ή σε άλλο επενδυτικό Πρόγραμ¬ 
μα μέχρι 31.3.2002 και εφόσον καλύπτουν τις λοιπές προ¬ 
ϋποθέσεις ένταξής τους στο σχετικό πρόγραμμα και προ¬ 
βλέπουν δραστηριότητα παραγωγής τουλάχιστον 60 τόν- 
νων αγελαδινού γάλακτος, ανά γαλακτοκομικό έτος. 
Στους παραπάνω δικαιούχους κατανέμεται καταρχήν 
ατομική ποσότητα αναφοράς μέχρι 100%, της αιτούμε- 
νης από αυτούς, ποσότητας, που σε κάθε περίπτωση δεν 
θα υπερβαίνει την προβλεπόμενη στο επενδυτικό τους 
σχέδιο κατά την ολοκλήρωσή του ποσότητα και μέχρι 150 
τόννους ανά δικαιούχο. Οι αιτήσεις θα υποβάλλονται 
προς τον ΕΛ.Ο.Γ. σύμφωνα με το συνημμένο στηνπαρού- 
σα υπόδειγμα I και θα συνοδεύονται με βεβαίωση της αρ¬ 
μόδιας για την αξιολόγηση του επενδυτικού σχεδίου αρ¬ 
χής, σύμφωνα με το συνημμένο υπόδειγμα II. Γιατον υπο¬ 
λογισμό των προβλεπόμενων, στο επενδυτικό σχέδιο, 
ποσοτήτων παραγόμενου γάλακτος θα ληφθούν υπόψη 
μέχρι 6 τόννοι ανά αγελάδα ετησίως. Οι εν λόγω ποσότη¬ 


τες αναφοράς χορηγούνται οριστικά με τη διαπίστωση 
υλοποίησης της παραπάνω δραστηριότητας και με προ¬ 
θεσμία ολοκλήρωσης του επενδυτικού σχεδίου, δύο χρό¬ 
νια από την έγκριση και όχι αργότερα από την 31.03.2004, 
με την διαβίβαση στον ΕΛ.Ο.Γ. εκ μέρους της αρμόδιας 
υπηρεσίας παρακολούθησης της σχετικής οριστικής έκ¬ 
θεσης, άλλως η αρχικώς κατανεμηθείσα ποσότητα μετα- 
φέρεται στο εθνικό απόθεμα. 

γ) Ποσότητα μέχρι 1.000 τόννους κατανέμεται σε πα¬ 
ραγωγούς των μικρών νησιών του Αιγαίου Πελάγους 
όπως αυτά ορίζονται στον Καν. (ΕΟΚ) 2019/93 του Συμ¬ 
βουλίου με προτεραιότητα σε νέους αγρότες όπως αυτοί 
ορίζονται βάσει του νόμου 2520/97. 

δ) Ποσότητα 1.200 τόννων παραμένει κατ’ αρχάς αδιά¬ 
θετη για κάλυ ψη περιπτώσεων παραγωγών των οποίων οι 
ενστάσεις θα γίνουν αποδεκτές. Σε περίπτωση μη επάρ¬ 
κειας της παραπάνω ποσότητας των 1.200 τόννων για την 
πλήρη ικανοποίηση όλωντων ενστάσεων πραγματοποιεί¬ 
ται μερική ικανοποίηση των ενστάσεων αναλογικά και μέ¬ 
χρι εξαντλήσεως της προαναφερθείσας ποσότητας. Σε 
περίπτωση μη εξάντλησής της, η απομένουσα ποσότητα 
περιέρχεται στο εθνικό απόθεμα και θα κατανεμηθεί με 
νεότερη απόφαση του Υπουργού Γεωργίας σε νέους 
αγρότες, του ν. 2520/97. 

2. Όροι και προϋποθέσεις 

α) Οι ανώτερες ποσότητες ή και ποσοστά χορήγησης 
στις παραπάνω περιπτώσεις κατανομής δύναται να μειω¬ 
θούν, εφ' όσον προκύψει ανάγκη, αναλογικά για κάθε πα¬ 
ραγωγό και κατηγορία. 

β) Οι δικαιούχοι παραγωγοί δύναται να ενταχθούν σε 
μια μόνο από τις κατηγορίες α, και β κατανομής και στην 
ευνοϊκότερη γι’ αυτούς περίπτωση. 

γ) Οι παραγωγοί που θα λάβουν ατομική ποσότητα ανα¬ 
φοράς βάσειτης παρούσας απόφασης, δεν επιτρέπεται να 
μεταβιβάσουν καμία ποσότητα αναφοράς αγελαδινού γά¬ 
λακτος για τρία (3) συνεχή γαλακτοκομικά έτη αρχής γενο- 
μένης από το έτος χορήγησης. Σε τυχόν μεταβίβαση η κα¬ 
τανεμηθείσα με βάση την παρούσα απόφαση ποσότητα, 
μεταφέρεται χωρίς αντιστάθμιση στο εθνικό απόθεμα και η 
σχετική πράξη μεταβίβασης θεωρείται ως μη γενόμενη. 

Σε περίπτωση θανάτου του δικαιούχου πριν την παρέ¬ 
λευση της εν λόγω τριετίας, το μέρος της ατομικής του 
ποσότητας αναφοράς που του έχει χορηγηθεί με βάσει 
την παρούσα απόφαση, επιστρέφει στο εθνικό απόθεμα, 
εκτός αν ο (ή, οι) κληρονόμος (οι) του είναι ενεργός (οι) 
παραγωγός (οι) γάλακτος και αναλάβει (ουν) τις παραπά¬ 
νω υποχρεώσεις μέχρι της συμπλήρωσης της εν λόγω 
τριετίας. 

γ) Δεν εντάσσονται στην παρούσα απόφαση παραγω¬ 
γοί που έχουν προβεί σε μεταβίβαση μέρους ή όλης της 
ατομικής τους ποσόστωσης τα τελευταία τρία γαλακτο¬ 
κομικά έτη και δεν την έχουν ανακτήσει μέχρι τη δημοσί¬ 
ευση της παρούσας απόφασης στην εφημερίδα της Κυ- 
βερνήσεως, εξαιρουμένων των περιπτώσεων μεταβίβα¬ 
σης ατομικής ποσόστωσης σε νέους αγρότες σύμφωνα 
με τον Ν. 2520/97 (73 Α') και σε πρόσωπο μέχρι Α' βαθμού 
συγγένειας προκειμένου αυτοί να ενταχθούν σε αναπτυ¬ 
ξιακά προγράμματα. 

δ) Σε περίπτωση μη εξάντλησης της συνολικής προβλε- 
πόμενης ποσότητας αναφοράς ανά κατηγορία, η μη κατα¬ 
νεμηθείσα ποσότητα δύναται με απόφαση του Γενικού 
Γ ραμματέατου Υπ. Γ εωργίας, να μεταφερθεί σε άλλη ή άλ¬ 
λες κατηγορίες παραγωγών και να κατανεμηθεί σύμφωνα 

με τα σχετικά κριτήρια που προβλέπονται με την παρούσα 
απόφαση, άλλως μεταφέρεται στο εθνικό απόθεμα. 

3. Διαδικασία 

α) Η κατανομή της εθνικής ποσότητας αναφοράς που 
προβλέπεται με την παρούσα απόφαση θα γίνει από τον 
Ελληνικό Οργανισμό Γάλακτος (ΕΛ.Ο.Γ.) σε συνεργασία 
με τις Δ/νσεις Αγροτικής Ανάπτυξης των Νομ/κών Αυτοδι¬ 
οικήσεων και τη Δ/νση Ζωικής Παραγωγής & ΑΠΑ του Υπ. 
Γεωργίας. 

β) Οι τελικές καταστάσεις των δικαιούχων αναρτώνται 
με τη συνήθη διαδικασία ανάρτησης στα γραφεία του 
Ε.Λ.Ο.Γ και στις Δ/νσεις Αγροτικής Ανάπτυξης των 
Νομ/κών Αυτοδ/σεων επί 15 ήμερο, περίοδο κατά την 
οποία οι ενδιαφερόμενοι παραγωγοί έχουν δικαίωμα υπο¬ 
βολής ένστασης. 

Οι ενστάσεις θα αφορούν μόνο τυχόν λάθη ή παραλεί¬ 
ψεις για παραγωγούς που ανήκουν στις συγκεκριμένες 
κατηγορίες και για τους οποίους προβλέπεται χορήγηση 
ποσόστωσης βάσει της παρούσας απόφασης. 

Οι ενστάσεις υποβάλλονται στον ΕΛ.Ο.Γ. μέσω των 
Δ/νσεων Αγροτικής Ανάπτυξης των Νομ/κών Αυτ/σεων 


και εξετάζονται απ τον ΕΛ.Ο.Γ. σε συνεργασία με την 
Δ/νση Ζωικής Παραγωγής και ΑΠΑ σε διάστημα ενός (1) 
μηνάς από τη λήξη της προθεσμίας υποβολής ενστάσεων 
και τα αποτελέσματα αναρτώνται επί ένα (1) 15 ήμερο 
στους παραπάνω τόπους ανάρτησης. 

γ) Σε περίπτωση διαπίστωσης αχρεωστήτως χορηγη- 
θεισών ποσοτήτων αναφοράς αυτές επιστρέφουν στο 
Εθνικό Απόθεμα. 

δ) Οι περιπτώσεις ανωτέρας βίας καθώς και οι προβλε- 
πόμενες στην παρούσα, εξαιρέσεις υποβάλλονται στον 
ΕΛ.Ο.Γ. μέσω της οικείας Δ/νσης Αγροτικής Ανάπτυξης, 
μαζί με τα σχετικά παραστατικά και εξετάζονται από το Δι¬ 
οικητικό Συμβούλιο του ΕΛ.Ο.Γ. 

Οι Δ/νσεις Αγροτικής Ανάπτυξης των Νομ/κών Αυτ/σε¬ 
ων και ο ΕΛ.Ο.Γ. ενημερώνουν τους παραγωγούς με κάθε 
πρόσφορο μέσο για τους όρους τις προϋποθέσεις και τη 
διαδικασία εφαρμογής της παρούσας απόφασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο ΥΦΥΠΟΥΡΓΟΣ 

Φ. ΧΑΤΖΗΜΙΧΑΛΗΣ 

ΥΠΟΔΕΙΓΜΑ I 



Επώνυμο:. 

Όνομα:. 

Ονοματεπώνυμο Πατέρα:. 

Έτος και ημερ/νία γέννησης:.... 

Α.Δ.Τ και εκδούσα αρχή...... 

Α.Φ.Μ:. 

Α/νση Κατοικίας:. 

Τόπος εκμετάλλευσης:. 

Κωδικός εκμετάλλευσης:. 

(Για τις περιπτώσεις επέκτασης 
ή εκσυγχρονισμού) 


Προς 

ΤΟΝ ΕΛΛΗΝΙΚΟ ΟΡΓΑΝΙΣΜΟ ΓΑΛΑΚΤΟΣ 
Κηφισίας 33- 54014 - Θεσσαλονίκη 


Είμαι νέος αγρότης και παρακαλώ να μου 

χορηγήσετε.τόννους ποσόστωσης 

γάλακτος για τις ανάγκες : 

Ίδρυσης -►[ I 


Επέκτασης- | | 

Εκσυγχρονισμού-► | | 

(σημειώνεται μεΧη αντίστοιχη περίπτωση) 
της εκμετάλλευσής μου σύμφωνα με το 

επενδυτικό σχέδιο που υπέβαλα την. 

.και στο οποίο προβλέπεται η 

παραγωγή.τόννων γάλακτος 

ετησίως από.... (αριθμός) αγελάδες 
γαλακτοπαραγωγής. 




Ο ΑΪΤΏΝ 

ΥΠΟΔΕΙΓΜΑ II 
ΒΕΒΑΙΩΣΗ 


Βεβαιώνεται ότι: 

Ο.είναι νέος αγρότης και υπέβαλε την. 

επενδυτικό σχέδιο για ίδρυση / επέκταση / εκσυγχρονισμό (σημειώνεται η αντίστοιχη περίπτωση) στο 

οποίο προβλέπεται ετήσια παραγωγή.τόννων αγελαδινού γάλακτος και επιπλέον πληροί 

τις λοιπές προϋποθέσεις ένταξής του στο πρόγραμμα «Επενδύσεις στις γεωργικές εκμεταλλεύσεις.» 

Προϊστάμενος της Υπηρεσίας 

Υπογραφή 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








